**Zalaszentgrót Város Önkormányzata Képviselő-testületének 15/2024. (XI. 29.) önkormányzati rendelete**

**Zalaszentgrót Város településképének védelméről szóló 21/2017. (XII. 15.) önkormányzati rendeletének módosításáról**

Zalaszentgrót Város Önkormányzatának Képviselő-testülete a magyar építészetről szóló 2023. évi C. törvény 225. § (8) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és a magyar építészetről szóló 2023. évi C. törvény 22. § (1) bekezdésében és a (2) bekezdés a) pontjában meghatározott feladatkörében eljárva Zalaszentgrót Város településképének védelméről szóló 21/2017. (XII. 15.) önkormányzati rendeletének módosításáról a következőket rendeli el:

**1. §**

A ZALASZENTGRÓT VÁROS ÖNKORMÁNYZATA KÉPVISELŐ-TESTÜLETÉNEK ZALASZENTGRÓT VÁROS TELEPÜLÉSKÉPÉNEK VÉDELMÉRŐL című 21/2017 (XII. 15.) önkormányzati rendelet bevezető része helyébe a következő rendelkezés lép:

„Zalaszentgrót Város Önkormányzatának Képviselő-testülete magyar építészetről szóló 2023. évi C. törvény 225. § (8) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és a magyar építészetről szóló 2023. évi C. törvény 22. § (1) bekezdésében és a (2) bekezdés a) pontjában meghatározott feladatkörében eljárva Zalaszentgrót Város településképének védelméről a következőket rendeli el:”

**2. §**

Hatályát veszti a ZALASZENTGRÓT VÁROS ÖNKORMÁNYZATA KÉPVISELŐ-TESTÜLETÉNEK ZALASZENTGRÓT VÁROS TELEPÜLÉSKÉPÉNEK VÉDELMÉRŐL című 21/2017 (XII. 15.) önkormányzati rendelet

*a)* 2. § (3) bekezdés c) pontja,

*b)* V. Fejezet címe,

*c)* „A helyi védelemben részesülő természeti értékekre vonatkozó követelmények” alcím címe,

*d)* 19. § (1) és (2) bekezdése,

*e)* 3. melléklete.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

Végső előterjesztői indokolás

Zalaszentgrót Város Önkormányzata Képviselő-testülete a 2017. december 14-i ülésén fogadta el Zalaszentgrót Város településképének védelméről szóló 21/2017. (XII. 15.) önkormányzati rendeletét (a továbbiakban Rendelet). A helyi rendelet megalkotásának alapját a településkép védelméről szóló 2016. évi LXXIV. törvény a 12. § (2) bekezdése, az épített környezet alakításáról és védelméről szóló 1997. évi LXXVIII. törvény 57. § (3) bekezdése adta, mely felhatalmazást adó jogszabályt a magyar építészetről szóló 2023. évi C. törvény hatályon kívül helyezte 2024. október 1-jével. A rendelet módosítását a Közigazgatási és Területfejlesztési Minisztérium részéről 2024. évben elvégzett ellenőrzése során kiadott szakmai tájékoztatója alapozta meg.  Zalaszentgrót esetében a védetté nyilvánítás nem önálló, kifejezetten és kizárólagosan helyi jelentőségű védett természeti terület létesítésére irányuló rendelettel, hanem a településkép-védelmi rendelet keretében, annak részeként történt, úgy szükséges, hogy a helyi jelentőségű védett természeti területekre vonatkozó normát lehetőség szerint önálló önkormányzati rendeletben állapítsák meg. Ennek érdekében a meglévő védettség védett természeti területként való fenntartásáról szóló önkormányzati rendelet megalkotása, valamint a más szabályozási célú és tartalmú rendeletben a helyi védettségre vonatkozó norma egyidejű hatályon kívül helyezése a preferálandó jogtechnikai megoldás.

**Részletes indokolás**

**1. §**

A magyar építészetről szóló 2023. évi C. törvény hatályon kívül helyezte az önkormányzati rendelet felhatalmazását tartalmazó az épített környezet alakításáról és védelméről szóló 1997. évi LXXVIII. törvényt és a településkép védelméről szóló 2016. évi LXXIV. törvényt, így a bevezető rendelkezések újraszabályozása indokolt.

**2. §**

A rendeletből deregulálásra kerülnek a helyi védett természeti területekre vonatkozó rendelkezések, így az 1. §-ban a rendelet 2. § (3) bekezdés c) pont, „A helyi védelemben részesülő természeti értékekre vonatkozó követelmények” alcím, a 19. § (1) és (2) bekezdések, továbbá a 3. melléklet hatályon kívül helyezésre kerül.

**3. §**

A rendelet 3. §-a hatálybaléptető és a hatályon kívül helyező rendelkezéseket tartalmazza.