**7.melléklet**

A helyi jelentőségű természeti terület védetté nyilvánításáról szóló 16/2024. (XI.29.) önkormányzati rendelethez

**A Felső-Aranyod II. természetvédelmi terület természeti értékei**

A védelemmel érintett helyrajzi számok: 14218, 14226.



Jellemzés: A Felső-Aranyodi szőlők keleti oldalának gerincén fennmaradt gyep, mely a meredek oldalra lehúzódik > ez az egykor a Zala Megyei Tanács VB. 71/1981. határozatával helyi védetté nyilvánított „Leánykökörcsin élőhelye” az akkori 0285/3607. hrsz-on. A terület a tapasztaltak szerint minden bizonnyal a védettség kihirdetése óta nem volt kezelve, ennek következtében túlnyomórészt cserjésedett, akáccal fertőzötté vált. Jelentős a nagyvadak károkozása, taposása, rágása. A leánykökörcsin és más védett fajok kis egyedszámban ma is élnek a területen.

Veszélyeztetettség: kezelés hiánya, cserjésedés, vágásnövényzet és özöngyomok kolonizálása.

Kezelés: A területen az akác, cserjék (veresgyűrű, bodza, galagonya, vadrózsa) nagymértékű ritkítása, a gyepterület jelentős növelése ill. helyreállítása. A gyepben a siska nádtippan, magas aranyvessző visszaszorítása kaszálással évi kétszer – júniusban, ill. őszelőn. A sztyeprét regenerációját követően az őszi tisztítókaszálás is elégséges kezelés legalább két évenként. Az élőhely ma két helyrajzi számra szorítkozik, a korábbi 14228, 14227. hrsz. törlendő.