
**18.melléklet**

A helyi jelentőségű természeti terület védetté nyilvánításáról szóló 16/2024. (XI.29.) önkormányzati rendelethez

**A Bujtor-domb I. természetvédelmi terület természeti értékei**

A védelemmel érintett helyrajzi számok: 13281/1, 13281/2, 13282, 13283/1, 13283/2, 13284, 13285/1, 13285/2, 13286, 13287/1, 13287/2, 13288, 13289/3, 13289/4, 13290, 13291, 40597, 40595.



Jellemzés: A város keleti szélén a Zalaszentgróti-patak feletti északnyugati domboldal meredek lejtőjén fajgazdag sztyeprét, üde kaszáló, sztyepcserjés, extenzív idős gyümölcsös, erdőfoltok védett növényfajokkal, rovarokkal.

Veszélyeztetettség: kezelés hiánya, özöngyomok, inváziós fajok kolonizálása, nagyvadak taposása, illegális technikai sportok (motocross) megjelenésével összefüggő taposás, gyepszaggatás.

Kezelés: A területen az akác, nyarasok, magas aranyvessző visszaszorítása kaszálással évi kétszer – júniusban, ill. őszelőn, majd a regeneráció után a vegetációs időszakot követően folytatott tisztító kaszálás. A technikai sportok kizárása a területről. A jó természetességű gyep esetében az őszi tisztítókaszálás két évente elegendő. Az alábbi hrsz-ok törlendők: 40598, 40599, 41206/1, 41206/2.