**Szám:** 1-13/2024.

9. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. november 28-i rendes, nyilvános ülésére**

**Tárgy:** Döntés közétkeztetési szerződés módosításáról

**Tisztelt Képviselő-testület!**

1. **Vállalkozási szerződés módosítása:**

Zalaszentgrót Város Önkormányzata Képviselő-testületea Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárásról a 95/2023. (VI.29.) számú határozatban döntött, mely alapján a közétkeztetési szolgáltatás biztosítására - 2023. július 01. napjától 2026. június 30. közötti időszakban – a Vásártér Kereskedelmi és Vendéglátó Bt. (8790 Zalaszentgrót, Templom tér 1.) jogosult.

A megkötött szerződés módosítását az alábbi indokok teszik szükségessé:

**I/1. Szerződésben meghatározott díjak emelése:**

A nyertes pályázat alapján a szerződésben az alábbi árak kerültek rögzítésre:

|  |  |  |  |
| --- | --- | --- | --- |
| **Megnevezés** | **a)**  **Nyersanyag** | **b)**  **Rezsidíj** | **Összesített**  **bruttó ár**  **a) + b)**  **HUF** |
| A gyógypedagógiai intézmény kollégiumában biztosítandó reggeli adagonkénti egységára | 200 | 125 | 325 |
| A bölcsődei reggeli adagonkénti egységára | 95 | 60 | 155 |
| Az bölcsődei tízórai adagonkénti egységára | 30 | 20 | 50 |
| Az óvodai tízórai adagonkénti egységára | 120 | 70 | 190 |
| Az iskolai intézményi tízórai adagonkénti egységára | 125 | 70 | 195 |
| A gyógypedagógiai intézményi tízórai adagonkénti egységára | 125 | 70 | 195 |
| A bölcsődei ebéd adagonkénti egységára | 450 | 300 | 750 |
| Az óvodai ebéd adagonkénti egységára | 500 | 300 | 800 |
| Az iskolai normál menüválasztásos intézményi ebéd adagonkénti egységára | 630 | 385 | 1015 |
| A gyógypedagógiai intézményi ebéd adagonkénti egységára | 630 | 385 | 1015 |
| A szociális ebéd adagonkénti egységára | 630 | 385 | 1015 |
| A bölcsődei uzsonna adagonkénti egységára | 120 | 70 | 190 |
| Az óvodai uzsonna adagonkénti egységára | 120 | 70 | 190 |
| Az iskolai intézményi uzsonna adagonkénti egységára | 120 | 70 | 190 |
| A gyógypedagógiai intézményi uzsonna adagonkénti egységára | 120 | 70 | 190 |
| A gyógypedagógiai intézmény kollégiumában biztosítandó vacsora adagonkénti egységára | 370 | 225 | 595 |
| Szünidei gyermekétkeztetés ebéd adagonkénti egységára (5 hónapos kortól 6 éves korig) | 445 | 270 | 715 |
| Szünidei gyermekétkeztetés ebéd adagonkénti egységára (7 éves kortól 18 éves korig) | 580 | 350 | 930 |

1. táblázat: 2024. december 31-ig hatályos közétkeztetési díjak

Katona Andrea, a Vásártér Kereskedelmi és Vendéglátó Bt. ügyvezetője 2024. november 18-án kelt levelében jelezte Zalaszentgrót Város Önkormányzata részére, amelyben a szerződésben meghatározott díjak 10%-os mértékben történő emelését indítványozza 2025. január 01-jei hatállyal. Az áremelés indokául a 2025. januárjában kezdődő többlépcsős béremelkedésre hivatkozik, mely részéről növeli a rezsidíjat, valamint ez a béremelkedés indukálni fogja a nyersanyagár emelkedését is.

A szerződés IV. 6. pontja alapján, a Vállalkozó a Szerződés meghatározott díjak mértékének felülvizsgálatát évente legfeljebb 2 alkalommal jogosult írásban kezdeményezni. A díjemelés mértéke legfeljebb a KSH által tárgyévet megelőző évre vonatkozó közzétett fogyasztói árindex lehet.

A szerződés díjára vonatkozó felülvizsgálatot 2024. évben a Vállakozó ezidáig még nem kezdeményezte, így a szerződésben biztosított lehetőség alapján a felülvizsgálattal most kíván élni.

A Központi Statisztikai Hivatal által a tárgyévet megelőző évre, azaz 2023. évre vonatkozóan közzétett fogyasztói árindex 26,9 % volt, így a vállalkozó által kért 10%-os emelésre a szerződés hivatkozott pontja alapján lehetőség nyílik.

Jelen előterjesztés 1. melléklete a 10%-kal emelt, 2025. január 01. napjától alkalmazandó díjakat, míg a 2. melléklet a javasolt emelt árak, illetve azoknak a korábbi díjakhoz képest viszonyított százalékos összehasonlítását tartalmazza.

**I/2. Számlázásra vonatkozó adatok pontosítása:**

A bölcsődei, óvodai és iskolai (kollégiumi) gyermekétkeztetés biztosítása az önkormányzat kötelező feladata, melynek biztosítására kötöttem meg a Szerződést. A gyermekétkeztetés finanszírozásához kapott költségvetési támogatás elszámolásához szükséges kiegészíteni a Szerződés IV./3. pontja az alábbi szöveggel:

*Vállalkozó a számlát a teljesítések alapján az alábbiak szerint állítja ki:*

1. *Zalaszentgrót Város Önkormányzata (8790 Zalaszentgrót, Dózsa György utca 1.) részére kerül kiállításra* 
   1. *a Koncz Dezső Óvoda, Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény tanulói számára biztosított adagokra vonatkozó számla, és*
   2. *a Deák Ferenc Általános Iskola és Gimnázium tanulói számára biztosított adagokra vonatkozó számla.*
2. *Zalaszentgróti Napköziotthonos Óvoda-Bölcsőde (8790 Zalaszentgrót, Batthyány L. u. 28.)részére kerül kiállításra az intézmény bölcsődéseinek és óvodásainak számára biztosított adagokra vonatkozó számla.*
3. *Zalaszentgróti Szociális, Család- és Gyermekjóléti Központ (8790 Zalaszentgrót, Batthyány L. u. 15.) részére kerül kiállításra a szociális étkezést igénybevevők számára biztosított adagokra vonatkozó számla.*
4. **Egyes önkormányzati rendeletek módosítása**

**II/1. Költségvetési rendelet módosítása:**

Jelen előterjesztés I./1. pontjában rögzített díjemelési javaslat elfogadása az önkormányzat 2024. évi költségvetéséről szóló 2/2024. (II.15.) önkormányzati rendelet módosítását teszi szükségessé, mivel annak 10. melléklete tartalmazza a közétkeztetésre vonatkozó intézményi térítési díjak meghatározását.

**II/2. a személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet módosításáról**

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 2. § (1) bekezdése alapján a fenntartó a személyes gondoskodás körébe tartozó szociális ellátásért intézményi térítési díjat állapít meg. Zalaszentgrót Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. a. pontjában meghatározott feladatkörében eljárva a személyes gondoskodást nyújtó szociális ellátások térítési díjairól megalkotta a 6/2022. (IV. 1.) önkormányzati rendeletét. A fenntartó a személyes gondoskodás körébe tartozó szociális ellátások ellenértékeként megállapított intézményi térítési díjakat tárgyév április 1-jéig állapítja meg.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget (Sztv. 115. § (1) bekezdése). Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. Az intézményi térítési díj meghatározásakor a szolgáltatási önköltség az intézményi térítési díj felső határa.

Az önkormányzati rendelet 1. melléklete a hivatkozott jogszabályi előírásoknak megfelelően tartalmazza az egyes ellátásokra vonatkozó térítési díjakat, amelyek kapcsán az intézményvezető részéről a módosítás iránti igény merült fel. A javasolt díjszabás jelen előterjesztés 4. mellékletét képezi.

A módosítás indoka, hogy központi költségvetésben erre a jogcímre biztosított támogatás, valamint a települések által a szolgáltatás biztosításához fizetett hozzájárulás nem fedezi a kiadásokat. A jelenleg tapasztalható negatív gazdasági helyzet, és az elvégzendő tevékenységek anyagi vonzata miatt szükséges az intézményi térítési díj emelése.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:** A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. A tervezett módosítás a térítési díjak módosítását irányozza elő, amely időszerűvé és indokolttá vált az utóbbi években tapasztalt áremelkedések és magas infláció következtében kialakult kedvezőtlen gazdasági környezet miatt. A rendelet megalkotását a megemelkedett költségek teszik indokolttá, amelynek rendeleti úton való szabályozása igazodik a központi jogszabályi rendelkezésekhez.

**A rendelet megalkotásának szükségessége, a jogalkotás elmaradásának várható következményei:** A rendelet megalkotásának szükségességét indokolja a jelenleg tapasztalható

kedvezőtlen gazdasági és inflációs környezet, amely a települési önkormányzatokat is nehéz helyzetbe hozza.

**A rendelet alkalmazásához szükséges személyi, szervezeti, tárgyi és pénzügyi feltételek:** Az új szabályok alkalmazásához, végrehajtásához szükséges személyi, szervezeti, tárgyi feltételek adottak. A pénzügyi feltételek rendelkezésre állnak.

Összességében megállapítható, hogy a rendelet módosítása nem keletkeztet lényegi többletfeltételeket a korábbiakhoz képest.

Kérem a T. Képviselő-testületet, hogy az önkormányzat 2024. évi költségvetéséről szóló 2/2024. (II.15.) önkormányzati rendelet módosításáról, valamint a személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet módosításáról szóló, jelen előterjesztés 5. mellékletét képező rendelettervezetet megtárgyalni, majd ezt követően elfogadni szíveskedjen.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására a Vásártér Kereskedelmi és Vendéglátó Bt.-vel (8790 Zalaszentgrót, Templom tér 1.) 2023. június 30-án kötött vállalkozási szerződésben meghatározott díjakat 2025. január 1. napjától az előterjesztés 1. melléklete szereplő táblázat szerint módosítja és az előterjesztés 3. melléklete szerint a vállalkozási szerződés II. sz. módosítását jóváhagyja.

A Képviselő-testület felhatalmazza a polgármestert a vállalkozási szerződés módosításának aláírására.

**Határidő:** 2024. december 31.

**Felelős:** Baracskai József polgármester

Dr. Simon Beáta jegyző

**Zalaszentgrót**, 2024. november 25.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |

1. melléklet

2025. január 1-től alkalmazandó közétkeztetési díjak

|  |  |  |  |
| --- | --- | --- | --- |
| **Megnevezés** | **a)**  **Nyersanyag** | **b)**  **Rezsidíj** | **Összesített**  **bruttó ár**  **a) + b)**  **HUF** |
| A gyógypedagógiai intézmény kollégiumában biztosítandó reggeli adagonkénti egységára | 220 | 140 | 360 |
| A bölcsődei reggeli adagonkénti egységára | 105 | 65 | 170 |
| Az bölcsődei tízórai adagonkénti egységára | 35 | 20 | 55 |
| Az óvodai tízórai adagonkénti egységára | 135 | 75 | 210 |
| Az iskolai intézményi tízórai adagonkénti egységára | 140 | 75 | 215 |
| A gyógypedagógiai intézményi tízórai adagonkénti egységára | 140 | 75 | 215 |
| A bölcsődei ebéd adagonkénti egységára | 495 | 330 | 825 |
| Az óvodai ebéd adagonkénti egységára | 550 | 330 | 880 |
| Az iskolai normál menüválasztásos intézményi ebéd adagonkénti egységára | 695 | 420 | 1115 |
| A gyógypedagógiai intézményi ebéd adagonkénti egységára | 695 | 420 | 1115 |
| A szociális ebéd adagonkénti egységára | 695 | 420 | 1115 |
| A bölcsődei uzsonna adagonkénti egységára | 135 | 75 | 210 |
| Az óvodai uzsonna adagonkénti egységára | 135 | 75 | 210 |
| Az iskolai intézményi uzsonna adagonkénti egységára | 135 | 75 | 210 |
| A gyógypedagógiai intézményi uzsonna adagonkénti egységára | 135 | 75 | 210 |
| A gyógypedagógiai intézmény kollégiumában biztosítandó vacsora adagonkénti egységára | 410 | 245 | 655 |
| Szünidei gyermekétkeztetés ebéd adagonkénti egységára (5 hónapos kortól 6 éves korig) | 490 | 295 | 785 |
| Szünidei gyermekétkeztetés ebéd adagonkénti egységára (7 éves kortól 18 éves korig) | 640 | 385 | 1025 |

 2. melléklet

3. melléklet

**VÁLLALKOZÁSI SZERZŐDÉS II. SZ. MÓDOSÍTÁSA**

amely létrejött egyrészről

* **Zalaszentgrót Város Önkormányzata** (székhely: 8790 Zalaszentgrót, Dózsa Gy. u. 1., törzsszám: 734390, adószám: 15734398-2-20, képviseletében eljár: **Baracskai József polgármester**), mint megrendelő (a továbbiakban: **Megrendelő**)

másrészről a

* **VÁSÁRTÉR Kereskedelmi és Vendéglátó Betéti Társaság** (székhely: 8790 Zalaszentgrót, Templom tér 1., adószám: 27635227-2-20, cégjegyzékszám: 20-06-035055, bankszámlaszám: 10104961-58928200-01000007, képviseletében eljár: **Katona Andrea ügyvezető**), mint vállalkozó (a továbbiakban: **Vállalkozó**) - együttesen: **Szerződő felek** - között az alulírott helyen és időben, az alábbiakban részletezett feltételek szerint:

1./ Szerződő felek előzményként rögzítik, hogy közöttük - közbeszerzési eljárás lefolytatását követően - 2023. július 01. napjától kezdődően vállalkozási szerződés (a továbbiakban: Eredeti szerződés) megkötésére került sor a „Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása” tárgyában, melyet Szerződő felek Zalaszentgrót Város önkormányzata Képviselő-testületének 129/2023. (VI.29.) számú határozatára tekintettel (I. számú módosítás) módosítottak (a továbbiakban: eredeti szerződés és annak I. számú módosítása együtt: egységes szerkezetű szerződés).

2./ Szerződő felek rögzítik továbbá, hogy Vállalkozó a vállalkozási szerződés IV. 6. pontjában rögzítettek alapján a szolgáltatási díjak mértékének felülvizsgálatát kezdeményezte.

3./ Szerződő felek megállapodnak abban, hogy az egységes szerkezetű szerződést Zalaszentgrót Város Önkormányzata Képviselő-testületének - a 2./ pontban részletezett kérelemnek helyt adó - **…./2024. (XI. 28.)** számú határozata alapján közös megegyezéssel 2025. január 01-jei hatállyal jelen vállalkozási szerződés módosítás keretében módosítják.

4 ./ Szerződő felek megállapodnak abban, hogy az 1. pontban hivatkozott vállalkozási szerződés IV. 4. pontja helyében az alábbi szöveg lép:

*„4./ Szerződő felek a szolgáltatás ellenértékének alapjául szolgáló díjtételeket az alábbiak szerint rögzítik:*

|  |  |  |  |
| --- | --- | --- | --- |
| ***Megnevezés*** | ***a)***  ***Nyersanyag*** | ***b)***  ***Rezsidíj*** | ***Összesített***  ***bruttó ár***  ***a) + b)***  ***HUF*** |
| *A gyógypedagógiai intézmény kollégiumában biztosítandó reggeli adagonkénti egységára* | *220* | *140* | *360* |
| *A bölcsődei reggeli adagonkénti egységára* | *105* | *65* | *170* |
| *Az bölcsődei tízórai adagonkénti egységára* | *35* | *20* | *55* |
| *Az óvodai tízórai adagonkénti egységára* | *135* | *75* | *210* |
| *Az iskolai intézményi tízórai adagonkénti egységára* | *140* | *75* | *215* |
| *A gyógypedagógiai intézményi tízórai adagonkénti egységára* | *140* | *75* | *215* |
| *A bölcsődei ebéd adagonkénti egységára* | *495* | *330* | *825* |
| *Az óvodai ebéd adagonkénti egységára* | *550* | *330* | *880* |
| *Az iskolai normál menüválasztásos intézményi ebéd adagonkénti egységára* | *695* | *420* | *1115* |
| *A gyógypedagógiai intézményi ebéd adagonkénti egységára* | *695* | *420* | *1115* |
| *A szociális ebéd adagonkénti egységára* | *695* | *420* | *1115* |
| *A bölcsődei uzsonna adagonkénti egységára* | *135* | *75* | *210* |
| *Az óvodai uzsonna adagonkénti egységára* | *135* | *75* | *210* |
| *Az iskolai intézményi uzsonna adagonkénti egységára* | *135* | *75* | *210* |
| *A gyógypedagógiai intézményi uzsonna adagonkénti egységára* | *135* | *75* | *210* |
| *A gyógypedagógiai intézmény kollégiumában biztosítandó vacsora adagonkénti egységára* | *410* | *245* | *655* |
| *Szünidei gyermekétkeztetés ebéd adagonkénti egységára (5 hónapos kortól 6 éves korig)* | *490* | *295* | *785* |
| *Szünidei gyermekétkeztetés ebéd adagonkénti egységára (7 éves kortól 18 éves korig)* | *640* | *385* | *1025* |

*„*

5./ Szerződő felek megállapodnak abban, hogy az 1. pontban hivatkozott vállalkozási szerződés IV./3. pontja az alábbi szöveggel egészül ki:

IV/3.

*Vállalkozó a számlát a teljesítések alapján az alábbiak szerint állítja ki:*

1. *Zalaszentgrót Város Önkormányzata (8790 Zalaszentgrót, Dózsa György utca 1.) részére kerül kiállításra* 
   1. *a Koncz Dezső Óvoda, Általános Iskola, Kollégium, Készségfejlesztő Iskola és Egységes Gyógypedagógiai Módszertani Intézmény tanulói számára biztosított adagokra vonatkozó számla, és*
   2. *a Deák Ferenc Általános Iskola és Gimnázium tanulói számára biztosított adagokra vonatkozó számla.*
2. *Zalaszentgróti Napköziotthonos Óvoda-Bölcsőde (8790 Zalaszentgrót, Batthyány L. u. 28.) részére kerül kiállításra az intézmény bölcsődéseinek és óvodásainak számára biztosított adagokra vonatkozó számla.*
3. *Zalaszentgróti Szociális, Család- és Gyermekjóléti Központ (8790 Zalaszentgrót, Batthyány L. u. 15.) részére kerül kiállításra a szociális étkezést igénybevevők számára biztosított adagokra vonatkozó számla.*

6./ Az egységes szerkezetű szerződés jelen módosítással nem érintett rendelkezései változatlan tartalommal hatályban maradnak.

Szerződő felek a jelen szerződés kiegészítést - mint akaratukkal mindenben megegyezőt - arra felhatalmazott képviselőik útján, jóváhagyólag 6 eredeti példányban írják alá.

**Zalaszentgrót,** 2024. november

|  |  |
| --- | --- |
| ………………………………………..  **Zalaszentgrót Város Önkormányzata**  képviseletében eljár  **Baracskai József** polgármester  **MEGRENDELŐ** | ………………………………………….  **VÁSÁRTÉR Kereskedelmi és Vendéglátó Betéti Társaság**  képviseletében eljár  **Katona Andrea** ügyvezető  **VÁLLALKOZÓ** |

Pénzügyileg ellenjegyezte:

Zalaszentgrót, 2024. november

…………………………………..

**Ujvári Éva**

pénzügyi osztályvezető

Zalaszentgróti Közös Önkormányzati Hivatal