**Zalaszentgrót Város Önkormányzata Képviselő-testületének 12/2024. (XI. 29.) önkormányzati rendelete**

**az egyes adórendeletek módosításáról**

Zalaszentgrót Város Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében foglalt felhatalmazás alapján, a Magyarország Alaptörvénye 32. cikk (1) bekezdésének h) pontjában, valamint a Magyarország helyi önkormányzatairól szóló 2011. évi CLXXXIX. Törvény 42. § 1. pontjában meghatározott feladatkörében eljárva a kommunális adóról szóló 15/1991. (XII.20.) önkormányzati rendeletének, az építményadóról szóló 8/1997. (XI. 1.) önkormányzati rendeletének, valamint az idegenforgalmi adóról szóló 22/2001. (XII.27) önkormányzati rendeletének módosításáról a következőket rendeli el:

**1. §**

A magánszemélyek kommunális adójáról szóló 15/1991 (XII. 20.) önkormányzati rendelet szövege helyébe a következő rendelkezés lép:

„Az adó évi mértéke adótárgyanként, vagy lakásbérleti jogonként 12.000,-Ft.”

**2. §**

Az építményadóról szóló 8/1997 (XI. 1.) önkormányzati rendelet 7. § a) és b) pontja helyébe a következő rendelkezések lépnek:

*(Az adó évi mértéke:)*

„*a)* Lakás esetén: 700,-Ft/m2

*b)* Nem lakás céljára szolgáló építmény esetén 360,-Ft/m2”

**3. §**

Az idegenforgalmi adóról szóló 22/2001 (XII. 27.) önkormányzati rendelet 4. §-a helyébe a következő rendelkezés lép:

**„4. §**

Az adó mértéke személyenként és vendégéjszakánként 400,-Ft.”

**4. §**

Ez a rendelet 2025. január 1-jén lép hatályba, és 2025. január 2-án hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2024. november 29. napján kihirdetésre került.

|  |  |
| --- | --- |
|  | Dr. Simon Beáta  jegyző |

Végső előterjesztői indokolás

A helyi adókról szóló 1990. évi C. törvény (továbbiakban: Htv.) szabályozza az adók mértékének felső határát, magánszemélyek kommunális adója esetében a törvény 26. §-a alapján 17.000,- Ft-ban maximalizálja, építményadó vonatkozásában a Htv. 16.§ a.) bekezdése alapján 1.100 Ft/m2, idegenforgalmi adó vonatkozásában pedig a Htv. 33. § szerint 300 Ft személyenként és vendégéjszakánként. Ugyanakkor a törvény 6. § c) pontjában megfogalmazott - a fogyasztói árszínvonal-változások szorzatával számító - felhatalmazó rendelkezés alapján a tényleges adómaximum 2025. január 01. napjától magánszemélyek kommunális adója esetében 45.592,6 Ft/adótárgy, építményadó (épület, épületrész után) 2.950,1 Ft/m2, idegenforgalmi adó (tartózkodási idő után) 804,5 Ft/fő/vendégéjszaka összegben is megállapításra kerülhetne. Ezen adómaximumok a Pénzügyminisztérium egyes tételes helyi adómértékek valorizációjáról szóló tájékoztatójában került meghatározásra. Fentiekre tekintettel a kommunális adó, az építményadó és az idegenforgalmi adó mértékének emelése indokolt.

**Részletes Indokolás**

**1. §**

A rendelet 1. §-a a magánszemélyek kommunális adó mértékének módosításáról rendelkezik.

**2. §**

A rendelet 2. §-a az építményadó mértékének módosításáról rendelkezik.

**3. §**

A rendelet 3. §-a az idegenforgalmi adó mértékének módosításáról rendelkezik.

**4. §**

A rendelet 4. §-a a rendelet hatályba lépéséről és hatályon kívül helyezéséről rendelkezik.