**Zalaszentgrót Város Önkormányzata Képviselő-testületének 9/2024. (XI. 29.) önkormányzati rendelete**

**a vásárokról és piacokról szóló 13/1995. (VIII.04.) önkormányzati rendelet módosításáról**

Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában kapott felhatalmazás alapján a vásárokról és piacokról szóló többszörösen módosított 13/1995. (VIII. 04.) számú önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzat 13/1995. (VIII. 4.) számú a vásárokról és piacokról szóló önkormányzati rendelet 3. melléklete helyébe az 1. melléklet lép.

**2. §**

Ez a rendelet 2025. január 1-jén lép hatályba, és 2025. január 2-án hatályát veszti.

|  |  |
| --- | --- |
| Baracskai József  polgármester | Dr. Simon Beáta jegyző |

A rendelet 2024. november 29. napján kihirdetésre került.

|  |  |
| --- | --- |
|  | Dr. Simon Beáta  jegyző |

*1. melléklet a 9/2024. (XI. 29.) önkormányzati rendelethez*

„3. melléklet

Zalaszentgrót Város Önkormányzata Képviselő-testületének a vásárokról és piacokról szóló

13/1995. (VIII. 04.) számú rendeletéhez

**A vásárok és piacok rendezésének időpontjai**

**a) Országos állat- és kirakodóvásár:**

Előzetes egyeztetés alapján megállapított időpontban.

**b) Búcsúvásár: (a katolikus egyház által szervezett búcsú függvényében)**

ba) Zalaszentgrót: Imre napját követő vasárnap

bb) Zalakoppány: Nagyboldogasszony napját követő vasárnap

bc) Zalaudvarnok: Pünkösdvasárnap

bd) Tüskeszentpéter: Péter-Pál napját követő vasárnap

be) Csáford: Kármelhegyi Boldogasszony napját követő vasárnap

bf) Kisszentgrót: Gellért napját követő vasárnap

**c) Heti állat- és kirakodóvásár:**

Hetente csütörtöki napokon.

**d) Heti élelmiszerpiac:**

Hetente csütörtöki napokon.

**e) Használtcikk piac:**

Minden hónap első és második szombati napján.

**f) A heti állat- és kirakodóvásárra, valamint a heti élelmiszerpiacra vonatkozó árusítási alkalmak a 2025. évben:**

|  |  |  |
| --- | --- | --- |
| **Hónap** | **Árusítási alkalmak száma** | **Árusítási napok** |
| Január | 5 | Január 2., 9., 16., 23., 30. |
| Február | 4 | Február 6., 13., 20., 27. |
| Március | 4 | Március 6., 13., 20., 27. |
| Április | 4 | Április 3., 10., 17., 24. |
| Május | 4 | Május 8., 15., 22., 29. |
| Június | 4 | Június 5., 12., 19., 26. |
| Július | 5 | Július 3., 10., 17., 24., 31. |
| Augusztus | 4 | Augusztus 7., 14., 21., 28. |
| Szeptember | 4 | Szeptember 4., 11., 18., 25. |
| Október | 4 | Október 2., 9., 16., 30. |
| November | 4 | November 6., 13., 20., 27. |
| December | 3 | December 4., 11., 18. |

A 3. mellékletet a Zalaszentgrót Város Önkormányzata Képviselő-testületének 19/2022. (XI. 23.) önkormányzati rendelete 2. § (2) bekezdése iktatta be.

Módosította a 9/2024. (XI.29.) önkormányzati rendelet 1. §-a. Hatályos: 2025. január 1-től.”

Végső előterjesztői indokolás

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III.13.) Korm. rendeletben foglaltak alapján megalkotta a vásárokról és piacokról szóló 13/1995. (VIII.04.) önkormányzati rendeletét. (a továbbiakban: Rendelet).  A Rendelet 3. melléklete rögzíti a vásárok és piacok rendezésének időpontjait, mely időpontok aktualizálásra kerültek.  A Rendelet hatálybalépésnek időpontja: 2025. január 1.

**Részletes indokolás**

**1 §-hoz**

A Rendelet 1.§-a a 3. mellékletmódosítását rögzíti.

**2.§-hoz**

A rendelet 2.§-a a rendelet hatályba lépéséről és hatályon kívül helyezéséről rendelkezik.