**3.melléklet**

A helyi jelentőségű természeti terület védetté nyilvánításáról szóló 16/2024. (XI.29.) önkormányzati rendelethez

**A Tölgy-fasor természetvédelmi terület természeti értékei**

A védelemmel érintett helyrajzi szám: 010035

A városból északnyugaton kivezető, Türjébe tartó közút keleti oldalán sort alkotó idős kocsányos tölgyek (Quercus robur) állnak védelem alatt. Az idős, szabadon álló tölgyek tájképileg meghatározók, ma már ilyen teljességében Zalában sehol máshol nem láthatók.

Kezelés: A tölgy fasor az út korona és a mellett keletre húzódó szántók között található, kezelője a közút. A fák alatti gyepterület egy leromlott, fajszegény üde kaszálórét, melynek évente kétszeri kaszálása elégséges, megfelelő kezelést jelent. Az idős fák különösebb gondozást nem igényelnek. Az út feletti elszáradt ágakat el kell távolítani a balesetveszély elkerülése érdekében, azon túl megtarthatók. Az időközben elpusztult példányok helyén pótolni kell a fasort kocsányostölgy fiatal példányaival. Az akác, amerikai kőris kivágandó.

****

****